**ანი წამალაშვილი**

**სოციალურ-კონსტრუქტივისტული მიდგომა, როგორც სწრაფი და ეფექტური სწავლების მექანიზმი**

**შესავალი**

დებატები სწავლების მექანიზმებსა და ტიპოლოგიაზე თანამედროვე მსოფლიოში საკმაოდ აქტუალურია. აღნიშნული პრობლმა არანაკლებ მწვავედ დგას საქართველოს მსგავს განვითარებად ქვეყნებში. მიუხედავად იმისა, რომ გაეროს ჰუმანური განვითარების ინდექსით მსოფლოში 70-ე ადგილზე ვართ, ხოლო ჩვენი მოქალაქეების სწავლების საშუალო ხანგრძლივობა 13,9 წელს შეადგენს(UNDP, 2016). თუმცა განათლების ხანრძლივობა ხშირად არ ემთხვევა  ხარისხს, ამიტომ საჭიროა უკეთ ესი საგანმანათლებლო მიდგომების შემუშავება. აუცილებელია განათლების მეტად ინტერაქციული და მოსწავლეზე ორიენტირებული სისტემების დანერგვა.

კვლევის მიზანია სოციალურ-კონსტრუქტივისტული სწავლების მიდგომების საფუძველზე წარმოაჩინოს მოსწავლისა და მასწავლებლის როლის, პრაქტიკული და ინტერაქციული სწავლების მნიშვნელობა აღსანიშნავია ის, რომ მისი მეთოდები, რომელიც მოიცავდა დიალოგების და დისკუსიის მეშვეობით ჭეშმარიტების დადგენას, უახლოვდებოდა თანამედროვე ინტერაქციულ მიდგომებს. სოციალური კონსტრუქტივიზმის სწავლების თეორია ძირითადად ჩამოაყალიბეს  პიაჟემ, ბრუნერმა, ვიგოცკიმ და დევეიმ. სწორედ ერთ-ერთი მათგანის თეორიას დაეფუძნება ნაშრომში აღწერილი კვლევაც.

 აღმოჩენის თეორია (1961) ეკუთვნის ამერიკელ ფსიქოლოგს, ჯერომ ბრუნერს(1915-2016). ვიგოცკის გავლენით, ბრუნერი ხაზს უსვამს მასწავლებლის, ენისა და ინსტრუქციების/დავალებების როლს. ის ფიქრობდა, რომ მოსწავლეების მიერ სხვადასხვა მიდგომების გამოიყენება განსხვავებული პრობლემის გადასაჭრელად და ისინი არ უნდა იყოს შეზღუდული მასწავლებლის კონკრეტული სტრატეგიით. ის აქტიურად იზიარებს სოკრატეს მიდგომებს და ფიქრობს, რომ ახალი ცოდნა უნდა ჩამოყალიბდეს არსებულ ცოდნაზე დაყრდნობით დიალოგის, დისკუსიის გზით. ბრუნერი ამბობს, რომ სწავლება არის აქტიური, სოციალური პროცესი, რომელშიც მოსწავლეები საკუთარი ახალი მოსაზრებებისა და იდეები კოსტრუირებას ახდენენ. ასევე გამოყოფს კონსტრუქტივისტული სწავლების რამდენიმე პრინციპს:

* დავალებები ისე უნდა იყოს შემუშავებული, რომ უკავშირდებოდეს მოსწავლეების გამოცდილებასა და იმ კონტექსტს, რომელშიც შეძლებენ ისინი სწავლას (მზაობა);
* ინსტრუქციები ისე უნდა იყოს კონსტრუირებული, რომ მარტივად ჩაწვდეს მოსწავლე (სპირალური ორგანიზაცია);
* ისე უნდა იყოს შემუშავებული, რომ მოსწავლემ შეძლოს თავისი ცოდნით შეავსოს ცარიელი ადგილები (მოცემული ინფორმაციის ზღვარს მიღმა გასვლა).

აღმოჩენის თეორია გულისხმობს სწავლების ისეთ მოდელებს, როგორებიცაა: მართული აღმოჩენა, პრობლემებზე დაფუძნებული სწავლება, სიმულაციური სწავლება, ე.წ. ქეისებზე დაფუძნებული სწავლება და შემთხვევითი სწავლება.

ამ ნააზრევის გათვალისწინებით ჩამოყალიბებულია *საკვლევი ჰიპოთეზა*, რომ ინტერაქციული, აღმოჩენის სტრატეგიის მეშვეობით მოსწავლეები ბევრად კარგად ითვისებენ ახალ ინფორმაცია, ვიდრე მხოლოდ თეორიული სწავლებისას.

ბრუნერის თეორიის შესამოწმებლად ჩავატარებთ ექსპერიმენტს ოთხ შემთხვევით შერჩეულ ერთი და იმავე ასაკის ჯგუფში.  ჯგუფები დაკომპლექტდება სკოლის ასაკის ბავშვებით. მოსწავლეებს ერთი თვის განმავლობაში ჩაუტარდებათ სხვადასხვაგვარი სწავლება. ერთ ჯგუფში მხოლოდ თეორიული, ლექციისმაგვარი სწავლებით შემოიფარგლებიან მასწავლებლები, ხოლო მეორეში ბრუნერისეული მიდგომით(ინტერაქცია, ლაბორატორიული ექსპერიმენტები და ა.შ.). ექსპერიმენტი, მოიცავს საბუნებისმეტყველო საგნებს, რაც მეტად თვალსაჩინო იქნება ჰიპოთეზის დასამტკიცებლად.  ცდის პირებს ასევე ჩაუტარდებათ პრეტესტური და პოსტტესტური შეფასება, რომელიც შეამოწმებს მათ მიერ ბოლო ერთი თვის განმავლობაში მიღებულ ცოდნასა და განვითარების დონეს.

კვლევა საინტერესო იქნება ფსიქოლოგიის, განათლების, სოციოლოგიის, დემოგრაფიის სფეროებში მომუშავე, ასევე სოციალური პრობლემებსა და პროცესებში ჩართული ნებისმიერი პირისთვის.