

**ფოსკუსჯგუფის სადისკუსიო გეგმა**

მოგესალმებით! მე მქვია *\_\_\_\_\_\_\_\_\_\_\_\_*, წარმოვადგენ CRRC-საქართველოს და დღევანდელ დისკუსიას გავუძღვები. CRRC-საქართველო აპოლიტიკური, არასამთავრობო, არაკომერციული კვლევითი ორგანიზაციაა. ჩვენი მიზანია, შევისწავლოთ სხვადასხვა საკითხთან დაკავშირებით ადამიანების შეხედულებები და დამოკიდებულებები. ამჟამად მსოფლიო ბანკისთვის ვახორციელებთ საქართველოს სოციალურ ანალიზს. დემოკრატიული ქვეყნებისთვის მნიშვნელოვანია, იგნორირებულად, გამოტოვებულად ან გარიყულად თავს არცერთი ჯგუფი გრძნობდეს. ამ კვლევის მიზანია, მთავრობას დავეხმაროთ, გაარკვიოს, თუ რომელი ჯგუფებია გარიყული, რა ფორმით და რა მიზეზებით. მიღებული ინფორმაცია მთავრობას ხელს შეუწყობს, პრობლემის დაძლევისკენ მიმართული პროგრამები შეიმუშაოს.

დიდი მადლობა, დრო რომ გამონახეთ და თქვენი აზრების გაზიარებას დაგვთანხმდით.

ანალიზისთვის, ჩვენ ვახორციელებთ დისკუსიის ვიდეოგადაღებას. ჩანაწერი მხოლოდ CRRC-საქართველოს მიერ იქნება გამოყენებული - ჩვენ უზრუნველვყოფთ სრულ კონფიდენციალობას და გარანტიას გაძლევთ, რომ თქვენი სახელი არ გამოქვეყნდება და არ დაუკავშირდება თქვენს მიერ გამოთქმულ აზრს.

გაქვთ კითხვები?

**[მოდერატორს! უპასუხეთ ყველა დასმულ შეკითხვას]**

გთხოვთ, ასევე შეავსოთ მცირე კითხვარი დემოგრაფიული კითხვებით.

**[მოდერატორს! ყურადღება მიაქციეთ, რომ თითოეულმა მონაწილემ თანხმობის ფურცელს ხელი მოაწეროს და კითხვარი შეავსოს]**

დიდი მადლობა!

ახლა რამდენიმე წესზე შევთანხმდეთ. თქვენს პირად შეხედულებებს ჩვენთვის უდიდესი მნიშვნელობა აქვს და გვინდა, რომ თითოეულს მოგისმინოთ. მოდი, დისკუსიისას რამდენიმე წესი დავიცვათ:

* გთხოვთ, ერთ დროს მხოლოდ ერთმა თქვენგანმა ილაპარაკოს,
* ისაუბრეთ ხმამაღლა,
* გამორთეთ მობილური ტელეფონები,
* იყავით გულწრფელი და აზრის გამოთქმა ნუ მოგერიდება, ამ კითხვებზე სწორი და არასწორი პასუხები არ არსებობს;
* გახსოვდეთ, რაც ამ ოთახში ითქმის, ყველაფერი კონფიდენციალური იქნება.

მოდი, დავიწყოთ!

**1. შესავალი**

გთხოვთ, ორიოდე სიტყვით მითხრათ თქვენს შესახებ

**[მოდერატორს! მომდევნო სექციებში კითხვა კონკრეტული მაგალითების შესახებ დაუსვით! სადაც შესაძლებელია, ცალ-ცალკე შეეკითხეთ ქალების და მამაკაცების შესახებ]**

* + - * იმის მიხედვით, თუ რაზე ვისაუბრეთ შესავალში, როგორ ფიქრობთ, რას ნიშნავს „გარიყვა“ ქართულ სინამდვილეში **[მოდერატორს შეუძლია, შესავალში მოცემული გარიყვის ახსნა თავიდან გაიმეოროს - ადამიანები, რომლებიც თავს იგნორირებულად, გამოტოვებულად ან გარიყულად გრძნობენ - და დააკვირდეს, იწვევს თუ არა გამოხმაურებას რესპონდენტებში]**
* რა კატეგორიის ადამიანები არიან საქართველოში ყველაზე მეტად გარიყულები?

**[მოდერატორს შეუძლია, ამ კითხვის დასმისას ღიად თქვას, რომ შესაძლოა, ზოგიერთი კატეგორია კონკრეტული ჯგუფებს წარმოადგენს, მაგალითად - მუსლიმებს, აზერბაიჯანელებს, დევნილებს და ა. შ. შესაძლოა დასახელდეს ისეთებიც, რომელთაც რესპონდენტები ცალკე „ჯგუფად“ არ თვლიან, თუმცა საერთო ნიშან-თვისებები გააჩნიათ (ფსიქიურად დაავადებულები, ალკოჰოლიკები, განქორწინებული ქალები და ა. შ.). ამ კითხვის ფარგლებში შესაძლებელია დაზუსტება ან - პასუხებში ჩაღრმავება]**

* **თუ არ ახსენეს კითხეთ ეთნიკური, რელიგიური უმცირესობების და სოფელში მცხოვრები ადამიანების შესახებ.**

**[მოდერატორს! დაფაზე ჩამოწერეთ რესპონდენტების მიერ დასახელებული კატეგორიები. ]**

* **ახლა გთხოვთ მითხრათ იმ ჯგუფებს შორის, რომლებიც ჩამოვთვალეთ, რომლებია ყველაზე მეტად გარიყული საზოგადოებისგან? ვის აქვს ყველაზე მეტი პრობლემები?**

**[მოდერატორს! თხოვეთ რესპონდენტებს შეარჩიონ 2-3 ყველაზე მეტად გარიყული ჯგუფი მათ მიერ დასახელებული კატეგორიებიდან. მონიშნეთ ეს ჯგუფები დაფაზე და შემდეგი კითხვები დასვით თითოეული ამ ჯგუფისთვის]**

* **რის გამო არიან ეს ადამიანები გარიყულები (ჰკითხეთ თითოეულ ჯგუფზე)?**

[მოდერატორს: კითხეთ იმ შემთხვევაში თუ ქვემოთ მოყვანილი პასუხები არ დასახელებულა და შეესაბამება საკითხს]

* + ასაკის,
  + სქესის,
  + საქმიანობის,
  + განათლების,
  + გარეგნობის,
  + ეთნიკური, რელიგიური ან სხვა ჯგუფის კუთვნილების,
  + სხვა მიზეზების გამო?
* თუკი თქვენს მიერ დასახელებულ თითოეულ გარიყულ ჯგუფზე ვისაუბრებთ, რა არის ის მთავარი წინააღმდეგობა, რასაც გარიყული ქალი / მამაკაცი აწყდება **[ჰკითხეთ სქესის მიხედვით ცალ-ცალკე]**?

**[მონაწილეებმა უნდა ჩამოთვალონ გარიყვის სხვადასხვა ფორმები. შესაძლოა, ჩავუღრმავდეთ შემდეგს]**

* + სამსახურის პოვნა,
  + ბიზნესის დაწყება,
  + კრედიტის აღება,
  + უძრავის ქონების (სახლი, მიწის ნაკვეთი) ფლობა,
  + არჩევანის გაკეთება საცხოვრებელი ადგილის, სამუშაოს, განათლების მიღების, დაქორწინების შესახებ,
  + აღიარონ მისი, როგორც მოქალაქის ან მომხმარებლის უფლება,
  + მონაწილეობა სოციალურ, სამოქალაქო და **თემის/ქალაქის/სოფლის** ცხოვრებაში
  + პოლიტიკურ ცხოვრებაში მონაწილეობა
* როგორ შეიცვალა გარიყვის თავისებურებები ბოლო წლებში?
  + რაში მდგომარეობს ცვლილებები?
  + რატომ?
* **[მოდერატორს: ჰკითხეთ თითოეულ დასახელებულ ჯგუფზე]** რამდენად ადვილი ან რთულია ამ ჯგუფის წარმომადგენლებისთვის საკუთარი ყოფის შეცვლა? რამდენად ფიქრობთ, რომ ისინი ოდესმე მოახდენენ საზოგადოებაში **ინტეგრაციას/ჩართვას**? რა გამოიწვევს ამ ცვლილებას?
  + რატომ?
  + როგორ?
* როგორ აღიქვამთ კავშირს გარიყვასა და სიღარიბეს შორის?
  + სიღარიბე იწვევს გარიყვას?
  + ნიშნავს თუ არა, რომ თუ ღარიბი ხარ, ე. ი. გარიყულიც ხარ, ანუ საჭირო მომსახურებაზე ხელი არ მიგიწვდება, არ შეგიძლია ხარისხიანი მომსახურების მოთხოვნა, ვერ პოულობ სამართალს და ა. შ.?
  + სხვა მიზეზებით გამოწვეულ გარიყვას მივყავართ სიღარიბემდე?
* გარდა სიღარიბის ან ცხოვრების დონისა, რა არის გარიყვის სხვა თავისებურებები?
  + მოიყვანეთ მაგალითები
* შესაძლებელია, რომ გარიყვა ერთი თაობიდან მომდევნოს გადაეცეს? თუ დიახ, როგორ?
  + მოიყვანეთ მაგალითები

**3. ინტეგრაციის ხელშემწყობი ფაქტორები**

* რას იტყვით ჩართვის, **ინკლუზიის** შესახებ? რას ნიშნავს, ჩართული/ინტეგრირებული იყო საზოგადოებაში?
* რა არის თქვენთვის (ქართველი ქალის/მამაკაცისთვის) ცხოვრებაში წარმატების მიღწევის მთავარი ფაქტორი?

**[მოდერატორს! რესპონდენტების ჯგუფის მიხედვით, ცალ-ცალკე კითხეთ მამაკაცების და ქალების შესახებ, ან - საკუთარ თავზე და პასუხები ერთმანეთს შეადარეთ. კითხვა თავდაპირველად ღიად უნდა დაუსვათ და შემდეგ შესაძლოა, ჩაღრმავება]**

* ჩართული იყოთ ეკონომიკურ საქმიანობაში (იპოვოთ სამსახური, გქონდეთ კვალიფიციური და მაღალანაზღაურებადი სამუშაო, მიიღოთ კრედიტი, დაიწყოთ ბიზნესი და ა. შ.);
* ფლობდეთ მიწას, უძრავ ქონებას, სახლს, ბიზნესს;
* იმოგზაუროთ, ან უკეთესი შესაძლებლობების პოვნის მიზნით, სხვაგან გადახვიდეთ საცხოვრებლად;
* სახელმწიფოს ან სხვა დაწესებულების წინაშე დაიცვათ თქვენი, როგორც მოქალაქის ან მომხმარებლის უფლებები;
* მიიღოთ თქვენს ცხოვრებაში მნიშვნელოვანი გადაწყვეტილებები - განათლების, სამუშაოს, საცხოვრებელი ადგილის და ა. შ. შესახებ;
* დაქორწინდეთ, გყავდეთ ბევრი შვილი (გყავდეთ ვაჟი?);
* სხვა
* რა არის საქართველოში ქალების ან მამაკაცებისთვის მთავარი წინააღმდეგობა, მიაღწიონ რომელიმე ზემოთ დასახელებულ მიზანს?

*ქსელების როლი*

* რამდენად მნიშვნელოვანია ოჯახი ადამიანის გარიყვის თუ ინტეგრირების საკითხში?
  + მოიყვანეთ მაგალითები
* რამდენად მნიშვნელოვანია პოლიტიკური კავშირები?
  + მოიყვანეთ მაგალითები
* რამდენად მნიშვნელოვანია ურთიერთობები **თემში/ქალაქში/სოფელში**?
  + მოიყვანეთ მაგალითები
* არსებობს თუ არა სხვა ტიპის ურთიერთობები, რომლებიც გარიყვაზე ან ინტეგრირებაზე ახდენს გავლენას?
  + მოიყვანეთ მაგალითები
* ჩამოთვლილი ქსელებიდან, რომელიმე არის კონკრეტული ჯგუფისთვის მნიშვნელოვანი? ქალებისთვის და მამაკაცებისთვის?

**4. პოლიტიკა**

* გსმენიათ თუ არა რაიმე პროგრამის შესახებ, რომლებიც თქვენს **თემში/ქალაქში/სოფელში** რომელიმე ჯგუფის ან ადამიანების დასახმარებლადაა მიმართული**?** ეს შესაძლოა, იყოს სამთავრობო პროგრამა, ასევე სხვა პროგრამა თუ ადგილობრივი ინიციატივა.
  + რა ტიპის პროგრამაა?
  + რომელი ჯგუფებისადმია მიმართული?
  + ვინ ახორციელებს ამ პროგრამას?
* რამდენად ფიქრობთ, რომ ეს პროგრამა გარიყვის ყველაზე მნიშვნელოვან შემთხვევებს ეხება? თუ არა, რომელმა ჯგუფებმა უნდა მიიღონ უფრო მეტი დახმარება?
* რამდენად სასარგებლოა ეს პროგრამები?
  + მოიყვანეთ მაგალითები
  + როგორ შეიძლება მათი გაუმჯობესება?
* გთხოვთ, გაიხსენოთ რომელიმე დადებითი შემთხვევა, მაგალითად როდესაც ადამიანები ჩვენს მიერ აღწერილი პრობლემების წინაშე იდგნენ, მაგრამ წარმატებით გადალახეს?
  + შეიძლება თუ არა ამ მაგალითის სხვა ჯგუფებზე გავრცელება?

დიდი მადლობა!